cyanic-selkie/wikianc huggingface dataset:
Dagfin Werenskiold
pienoiskuva|Dagfin Werenskiold Dagfin Werenskiold (16. lokakuuta 1892 Bærum – 29. kesäkuuta 1977 Bærum) oli norjalainen kuvanveistäjä ja taidemaalari. Hän teki väritettyjä puukohokuvia muun muassa Oslon raatihuoneeseen, jonka freskot tekivät Werenskiold, H. Dal, P. Krohg, A. Rolfsen ja A. Storstein. Werenskiold työskenteli myös usealla taideteollisuuden alalla. Hänen isänsä oli taidemaalari ja graafikko Erik Werenskiold.
Kolmosraskaus
Kolmosraskaus on monisikiöraskaus, jossa nainen kantaa raskauden aikana kohdussaan kolmea sikiötä kerralla. Kyseessä on riskiraskaus, sillä sekä raskaana oleva nainen että syntymättömät sikiöt joutuvat huomattavasti kovemmalle rasitukselle kuin normaalissa yhden sikiön raskaudessa.
Kolmosraskaudet ovat jonkin verran lisääntyneet erilaisten hormoni- ja hedelmöityshoitojen seurauksena, jolloin kohtuun lisätään useampi kuin yksi alkio, jotta edes yksi niistä kiinnityisi kohdun seinämään ja alkaisi kehittyä sikiöksi. Kolmosraskaus voi alkaa myös täysin spontaanisti ilman minkäänlaisia hormoni- tai hedelmöityshoitoja. Kolmosraskauden riskiä lisää geeniperimä, erityisesti äidin puolen suvussa.
Suomessa on vuosittain noin 20 kolmosraskautta. Vuonna 1969 Suomessa syntyi identtiset kolmostytöt.
Kolmosraskauden synty
Yleisin kolmosraskauden syy on se, että naiselta irtoaa kaksi munasolua, jotka kummatkin hedelmöittyvät kohdatessaan siittiön, ja sen jälkeen toinen niistä jakautuu kahtia. Näin ollen kolmosista kaksi on identtisiä, jotka ovat samaa sukupuolta ja joilla on sama veriryhmä, ja yksi epäidenttinen, joka voi olla kumpaa sukupuolta tahansa.
Naiselta voi myös irrota kolme munasolua, jotka kaikki hedelmöittyvät kohdatessaan siittiön. Tässä tapauksessa kolmoset ovat kaikki keskenään epäidenttisiä ja voivat olla kumpaa sukupuolta tahansa.
Kolmas ja harvinaisin vaihtoehto on se, että naiselta irtoaa yksi munasolu, joka hedelmöittymisen jälkeen jakautuu ensin kahtia, ja sen jälkeen toinen puolikas jakautuu vielä kerran kahtia. Näin ollen kolmoset ovat keskenään identtisiä, kaikki samaa sukupuolta ja heillä on sama veriryhmä.
Kolmosten synnytys ja riskit
Kolmoset syntyvät lähes poikkeuksitta keskosina, useimmiten raskausviikoilla 31–35. Normaali täysimittainen raskaus kestää 40 viikkoa.
Synnytykseen liittyvien suurten riskien vuoksi kolmoset synnytetään yleensä suunnitellulla keisarileikkauksella. Lapset painavat noin kaksi kiloa. Koska kolmoset ovat syntyessään keskosia, heidän on oltava sairaalahoidossa muutamista päivistä useisiin viikkoihin tai jopa kuukausiin.
Kolmosraskauksiin liittyviä riskejä ovat muun muassa ennenaikainen synnytys, keskosuus, alhainen syntymäpaino ja jonkin verran suurempi sikiökuolleisuus. Osa riskeistä selittyy sillä, että kolmosilla on kohdussa huomattavasti vähemmän tilaa kasvaa kuin normaalissa yhden sikiön raskaudessa.
Rock’n’Roll Band
Rock'n'Roll Band oli suomalainen rock-yhtye. Yhtye oli lyhytikäinen: Se toimi vuoden 1975 aikana ja hajosi ennen jouluksi ilmestynyttä albumiaan Everybody Needs Dancemusic Sometimes, joka sisältää yhtyeen tunnetuimman kappaleen "I'm Gonna Roll". Yhtye koottiin uudelleen vuonna 2005 lyhyeksi aikaa. Vuonna 2008 Rock'n'Roll Band esiintyi Remu Aaltosen 60-vuotisjuhlissa, ja vuonna 2018 se kokoontui jälleen hetkeksi yhteen, kun se esiintyi Remu & Hurriganes-yhtyeen jäähyväiskonsertissa.
Historia
Rock'n'Roll Band juontaa juurensa vuoden 1974 kesästä, jolloin kitaristi Janne Ödner sekä Affe Forsman päättivät perustaa yhtyeen Pave Maijasen kanssa. Syksyllä 1974 he äänittivät version Little Willie Johnin ensimmäisenä levyttämästä "Fever"-kappaleesta, ja se julkaistiin singlenä seuraavan vuoden alkupuolella. Ödner soitti samoihin aikoihin Orfeus-yhtyeessä Dave Lindholmin kanssa ja pyysi tätä Rock'n'Roll Bandiin Orfeuksen hajottua. Lindholm ei aluksi halunnut liittyä yhtyeeseen, mutta muutti myöhemmin mielensä, jolloin Ödner itse lähti pois yhtyeestä ennen yhtyeen ensiesiintymistä Virroilla vappuna 1975.
Suurimmaksi hitiksi yhtyeen kappaleista nousi "I'm Gonna Roll". Sen lauloi Lindholmin sijaan basisti Pave Maijanen, ja se valittiin vuonna 1975 musiikkilehti Soundin lukijaäänestyksessä vuoden singleksi. Yhtye esiintyi viimeisen kerran syyskuussa 1975 Helsingin Kulttuuritalolla Pekka Strengin ja Matti Kurkisen muistokonsertissa. Tämän jälkeen Dave Lindholm kokosi yhtyeen Pen Lee & Co ja Maijanen perusti Albert Järvisen ja Ippe Kätkän kanssa Royalsin. Rock'n'Roll Bandin esikoisalbumi Everybody Needs Dancemusic Sometimes julkaistiin vuoden 1975 joulukuussa yhtyeen jo hajottua. Ödner kuoli vuonna 1981.
Vuonna 2008 Rock'n'Roll Band esiintyi Remu Aaltosen 60-vuotisjuhlissa Helsingissä Vanhalla Ylioppilastalolla 10. tammikuuta.
Vuonna 2018 Rock'n'Roll Band esitti Remu & Hurriganes -yhtyeen jäähyväiskeikalla Helsingin jäähallissa 20. tammikuuta kappaleen "I'm Gonna Roll".
Kokoonpano
Janne Ödneriä ei aina pidetä varsinaisena jäsenenä, vaikka hän olikin perustamassa yhtyettä.
Toxicodendron
Toxicodendron on sumakkikasveihin kuuluva kasvisuku. Siinä on 28 lajia, joita esiintyy Amerikassa ja Aasiassa. Ne ovat läheistä sukua nystysumakeille eli sumakeille (Rhus), johon nähden lajien tieteelliset nimet ovat mahdollisesti päällekkäisiä.
Bangassou
Bangassou on Mbomoun alueen pääkaupunki Keski-Afrikan tasavallan kaakkoisosassa, Mbomoujoen pohjoisrannalla. Bangassoun asukasluku on 31 553 vuoden 2003 väestönlaskennan mukaan. 200px|left|thumb|Cathédrale Saint Pierre Claver de Bangassou
Ty Smith
Ty Smith (s. 24. maaliskuuta 2000 Lloydminster, Alberta, Kanada) on kanadalainen jääkiekkopuolustaja, joka pelaa NHL-joukkue Pittsburgh Penguinsissa. New Jersey Devils varasi hänet ensimmäisellä kierroksella 18. pelaajana kesällä 2018.
Pelityyli
The Sports Forecaster -sivuston mukaan Smith liikkuva ja lahjakas all around -puolustaja. Sivusto luonnehtii häntä prototyyppiseksi, moderniksi puolustajaksi, joka erottuu edukseen luistelullaan ja pelaa hyvin ylöspäin. Smith myös sijoittuu hyvin omassa puolustuspäässä ja kykenee pelaamaan suuria jääaikoja. Hän ei ole kuitenkaan kovin isokokoinen ja Smithin tulisi lisätä voimaa.
Seuraura
Smith vietti lähes koko junioriuransa kotikaupungissaan Albertan Lloydminsterissa. Hän voitti kaudella 2013–2014 AMBHL-junioriliigassa pelaavan Lloydminster Heatin sisäisen syöttöpörssin ja oli joukkueen neljänneksi paras pistemies tehoilla 16+44=60. Smith voitti koko liigan puolustajien piste- ja syöttöpörssin. Hän voitti kauden päätteeksi AMBHL:n mestaruuden ja Smith valittiin liigan vuoden tulokkaaksi. Kaudella 2014–2015 Smith toimi CSSBHL-junioriliigassa Delta Hockey Academyn kapteenina. Hän oli joukkueen paras pistemies ja syöttäjä tehoilla 9+19=28. Smith valittiin koko sarjan arvokkaimmaksi pelaajaksi. Hän edusti samalla kaudella myös Albertaa Kanadan talvikisoissa, jotka päättyivät hopeaan.
Spokane Chiefs varasi Smithin koko WHL:n varaustilaisuuden ensimmäisenä pelaajana kesällä 2015. Hän pelasi kauden 2015–2016 vielä suurimmaksi osaksi AMHL-junioriliigan Lloydminster Bobcatsissa, joiden tehokkain puolustaja Smith oli tehoilla 9+14=23, joilla hän jakoi koko liigan puolustajien pistepörssin viidennen sijan Calgary Buffaloesin Jesse Sheenin ja Josh Patricianin kanssa. Pudotuspeleissä Smith jakoi kahdella syöttöpisteellään puolustajien syöttöpörssin voiton Calgary Northstarsin Tyler Lentzin kanssa. Hän voitti kauden päätteeksi AMHL:n mestaruuden, valittiin liigan parhaaksi puolustajaksi ja ensimmäiseen tähdistökentälliseen. Smith valittiin myös Telus Cupin parhaaksi puolustavaksi pelaajaksi. Hän pelasi kauden aikana kaksi ottelua Spokane Chiefsin WHL-joukkueessa, jossa Smith teki kaksi syöttöpistettä ja keräsi teholukeman +5.
New Jersey Devils varasi Smithin ensimmäisellä kierroksella 17. pelaajana NHL:n varaustilaisuudessa 2018. Jo saman vuoden elokuussa hän teki seuran kanssa kolmivuotisen ja yhteensä 3,975 miljoonan arvoisen dollarin tulokassopimuksen. Smith siirtyi kaudeksi 2018–2019 vielä Chiefsin WHL-joukkueen vahvuuteen. Hän nousi joukkueen kapteeniksi.
Heinäkuussa 2022 Devils kauppasi Smithin ja kolmannen kierroksen varausvuoron vuoden 2023 varaustilaisuudessa Pittsburgh Penguinsiin vaihdossa John Marinoon.
Maajoukkueura
Smith pelasi alle 20-vuotiaiden MM-kilpailuissa vuonna 2019. Hänet valittiin Tšekkiä vastaan pelatun alkulohkon ottelun päätteeksi Kanadan ottelun parhaaksi pelaajaksi. Smith pelasi myös alle 18-vuotiaiden MM-kilpailuissa vuosina 2017 ja 2018, joista jälkimmäisessä turnauksessa hän toimi Kanadan kapteenina. Smith pelasi alle 18-vuotiaiden Ivan Hlinkan muistoturnauksessa vuonna 2017, jolloin hän toimi joukkueensa varakapteenina ja voitti kultaa. Smith edusti myös Canada Blackin joukkuetta World U-17 Hockey Challengessa vuonna 2016, jolloin hän toimi joukkueen kapteenina ja voitti hopeaa. Smith valittiin turnauksen tähdistökentälliseen.
Smith edusti myös Kanadan alle 16-vuotiaiden maajoukkuetta Norjan Lillehammerissa pelatuissa nuorten talviolympialaisissa vuonna 2016, jolloin hän toimi joukkueensa kapteenina ja voitti hopeaa.
Jussi-palkinnot 1997
Jussi-palkinnot 1997 jaettiin 1. maaliskuuta 1997 Valkoisessa salissa järjestetyssä Jussi-palkintojen jakotilaisuudessa vuoden 1996 elokuville. Gaalan juonsivat Heikki Hela, Timo Kahilainen ja Heikki Silvennoinen.
Intialaiset vinttikoirat
Intialaiset vinttikoirat ovat intialaisia metsästyskoiria. Kaikkialla missä sudet uhkaavat karjaa tai ihmishenkiä, tarvitaan kookkaita metsästyskoiria - Intiassa paikallista sutta onkin metsästetty sekä vinttikoirien että metsästysmastiffien avulla. Usein kuitenkin sellaiset rodut katoavat susien lukumäärän laskiessa.
Intialaiset vinttikoirat tuovat useimmiten mieleen sloughin ja englanninvinttikoiran risteytyksen. Yhtäkään niistä ei ole tunnustettu kansainvälisesti, mutta Intian Kennelliitto ja Intian Kansallinen Kennelliitto rekisteröivät monia niistä.
thumb|250px|Caravan hound.
Chippiparainvinttikoira
Rodun tuntomerkkeihin kuuluvat elegantti ryhti, pitkäpäisyys ja kevyet liikkeet, jotka eivät kosketa maahan. Säkäkorkeus on 62 cm:stä ylöspäin ja karvapeite harmaavalkoinen, harmaa tai harmaankirjava. Chippiparai on varautunut ja vaikeasti lähestyttävä. Se on yleinen Trinelvelin ja Madurain alueilla.
Kombai
Combai on sekä karhunmetsästys- että vahtikoira. Se on paariatyyppinen, vankkarakenteinen ja joko punaruskea tai punainen. Kuonossa on musta maski ja selässä musta viiva. Selkää pitkin kasvaa samanlainen ridge kuin rhodesiankoiralla, thai ridgebackillä ja phu quocinkoiralla.
Mudholinvinttikoira
Kookkaan mudholinvinttikoiran karvapeitteen väritys vaihtelee paljon. Toinen nimitys caravan hound viittaa erityisesti pienikokoisiin ja erittäin hentorakenteisin yksilöihin.
Pashmi
Tämä mudholinvinttikoiran hapsukarvainen, useimmiten laikullinen muunnos muistuttaa salukia.
Rajapalayaminvinttikoira
Tämä jäniksen ja karhun metsästykseen käytettävä rotu on suoraselkäinen ja vinttikoiraksi kohtuullisen vankkarakenteinen. Pää on epäjalo ja melko roteva ja häntä kaartuu korkealle selän ylle. Säkäkorkeus on 60-65 cm ja yleisin väritys norsunluunvalkoinen vaaleanpunaisella pigmentillä. Silmät saattavat toisinaan olla siniset, mutta tällöin koira on kuuro albiinogeenin takia.
Rampurinvinttikoira
Kookas rampurinvinttikoira on saanut nimensä kotiseudultaan. Se on yleensä musta.
Muita intialaisia vinttikoiria
Muita tähän ryhmään lukeutuvia rotuja ovat muun muassa eteläintianvinttikoira, kaikadinkoira, kanni, maratinvinttikoira, thambai ja vanjarinvinttikoira.
Kolme yötä
Kolme yötä on suomalainen televisioelokuva vuodelta 1989. Hieman yli puolen tunnin mittaisen elokuvan on Yleisradiolle käsikirjoittanut ja ohjannut Matti Ijäs.
Alaotsikkonsa mukaan elokuva on ”tragedia tästä ajasta, improvisaatioita kolmelle ihmiselle”. Tarinassa Napakymppi-televisio-ohjelmaa muistuttavan parinhakushown voittajat, ujo mies ja tätä vanhempi nainen, viettävät palkintomatkallaan kolme päivää marraskuisessa Hangossa.
Moottoripyörätrialin maailmanmestaruuskausi 1983
Trialin maailmanmestaruudesta ajettiin yhdeksännen kerran vuonna 1983. Mestaruuden voitti belgialainen Eddy Lejeune. Mestaruus oli Lejeunen toinen.
MM-sarjan parhaat
Lähde:
Ben Street
Ben Street (s. 13. helmikuuta 1987 Coquitlam, British Columbia, Kanada) on kanadalainen jääkiekkoilija, joka pelaa Saksan DELL-liigajoukkue EHC Münchenissä. Streetiä ei ole varattu NHL:ään. Hän on pelannut viisi kautta yliopistojääkiekkoa Wisconsin Badgersissa.
Ura
Street pelasi BCHL:ssä juniorikiekkoa kaksi vuotta ennen kuin siirtyi vuonna 2005 WCHA-joukkue Wisconsin Badgersiin. Hän pelasi siellä vuosien 2005 ja 2010 välillä 171 peliä, joissa teki 47 maalia ja yhteensä 94 pistettä.
Streetiä ei varattu NHL:n varaustilaisuudessa, mutta hänen hyvän työmoraalinsa ansiosta hän onnistui saamaan sopimuksen Pittsburgh Penguinsin kanssa vuonna 2010. Hän siirtyi kesken kauden 2010–2011 ECHL:ssä pelaavasta Wheeling Nailersista Pittsburghin farmiseura Wilkes-Barre/Scranton Penguinsiin. Hän oli ehtinyt ennen siirtoaan tekemään Nailersissa 38 ottelussa 24 maalia ja 51 pistettä. Street teki AHL:ssä 23 pistettä 36 ottelussa. Street äänestettiin AHL:n vuoden tulokkaaksi, vaikka hän ehti pelata ECHL:ssä puolet kaudesta. Seuraavalla kaudella hän teki 57 pistettä 71 ottelussa.
Streetin mahdollisuudet päästä Penguinsiin pelaamaan olivat vähäisiä, koska joukkueella oli jo useita huippukeskushyökkääjiä, joten hän päätti jättää organisaation ja etsiä uutta seuraa vapaana agenttina. Lopulta hän päätyi tekemään sopimuksen Calgary Flamesin kanssa. Sopimus oli kaksisuuntainen ja kaksivuotinen, josta Street saisi NHL:ssä pelatessaan 575 000 dollaria ja AHL:ssä 105 000 dollaria. Hän aloitti kauden AHL:n puolella Abbotsford Heatissa. Street oli tehnyt 31 pistettä 44 pelissä, kun Mikael Backlundin loukkaantumisen seurauksena hänet kutsuttiin Flamesiin 8. helmikuuta 2013. Hän teki NHL-debyyttinsä heti seuraavana yönä Vancouver Canucksia vastaan.
1. marraskuuta 2012 Street ja hänen joukkuetoverinsa Steve McCarthy onnistuivat tekemään AHL:n ennätyksen tekemällä kaksi maalia kolmen sekunnin sisään toisistaan.
1. heinäkuuta 2014 Street jätti Calgaryn organisaation ja siirtyi kahden vuoden sopimuksella Colorado Avalancheen. Ensimmäisellä Colorado -kaudellaan Street kärsi harjoitusottelussa loukkaantumisen, jonka vuoksi hänen kauden 2014–2015 alkunsa viivästyi. Paluun jälkeen Street pelasi farmijoukkue Lake Erie Monstersissa esiintyen vain neljässä ottelussa ennen kuin hänet nostettiin NHL:ään 21. marraskuuta 2014.
Kaudella 2015–2016 Street valittiin Coloradon uuden farmiseuran San Antonio Rampagen kapteeniksi. Hän teki 15 ottelussa tehot 7+14=21. Lisäksi hän pelasi seitsemän ottelua Avalanchen paidassa jääden pisteittä.
Heinäkuussa 2016 Street solmi yhden vuoden mittaisen sopimuksen Detroit Red Wingsin kanssa. Hän pääsi pelaamaan Detroitin NHL-kokoonpanossa kuudessa ottelussa. Suurimman osan kaudesta Street edusti Red Wingsin AHL-farmiseura Grand Rapids Griffinsiä, jossa hän toimi myös varakapteenina. Griffins voitti kauden päätteeksi Calder Cupin. Street oli pudotuspelien pistepörssin neljäs tehtyään 19 ottelussa 21 tehopistettä. Kauden jälkeen Street ja Red Wings tekivät yksivuotisen jatkosopimuksen. Street pelasi koko kauden AHL:ssä ollen Griffinsin paras pistemies.
2. heinäkuuta 2018 Anaheim Ducks ilmoitti tehneensä Streetin kanssa vuoden mittaisen sopimuksen.
Tyhjiökondensaattori
thumb|Kiinteäarvoinen tyhjiökondensaattori Tyhjiökondensaattori tai tyhjiökapasitori on kondensaattori, joka käyttää tyhjiötä eristeaineena ilman tai muun eristemateriaalin sijasta. Tyypillisesti kaasunpaine tyhjiökondensaattorissa on luokkaa 1,3 x 10-7 mbar tai alhaisempi. Tämä mahdollistaa ilmaan tai muuhun kaasuun verrattuna korkeampien jännitteiden käyttämisen, kasvattamatta kuitenkaan kondensaattorin kokoa. Tyhjiökondensaattoreita on sekä kiinteän kapasitanssin komponentteina että säätökondensaattoreina. Säädettävän tyhjiökondensaattorin lisäetuja ilmaeristeiseen verrattuna ovat lisäksi immuunius pölylle tai koneistoon joutuville hyönteisille. Useimmat tyhjiökondensaattorit ovat sisäkkäisiä sylintereitä lasisen tai keraamisen kuoren sisällä; ne muistuttavat rakenteeltaan elektroniputkia. Säädettävissä tyhjiökondensaattoreissa metallinen palje toimii joustavana liitoksena, joka pitää rakenteen kaasutiiviisti suljettuna, mutta silti sallii liikkuvien osien toimimisen.
Nikola Tesla kirjasi vuonna 1896 patentin tyhjiön käytölle kondensaattorin eristeenä. Kaupallisesti tyhjiökondensaattoreita on valmistettu vuodesta 1942 saakka.
Tyhjiökondensaattorit ovat sangen harvinaisia nykyelektroniikassa. Niitä käytetään TV- ja radiolähetinasemien laitteistoissa, muissa RF-sovelluksissa kuten radioamatöörilaitteissa ja antennivahvistimissa sekä sotilaselektroniikassa. Tyypillisissä sovelluskohteissa tarvitaan suurta, useiden kilovolttien, jännitteenkestoa.
Paattisten kirkko
Paattisten kirkko on Paattisten seurakunnan käytössä oleva kirkkorakennus Paattisilla Turussa. Kirkko rakennettiin vuonna 1909 lääninarkkitehti Helge Ranckenin piirrosten mukaisesti hirrestä. Turun seurakuntayhtymä peruskorjasi kirkon 1983, ja se on nykyään alkuperäisessä asussaan. Pohjamalliltaan kirkko on sisäviisteinen ristikirkko.
Paattisten ensimmäinen kirkko valmistui vuonna 1696. Nykyisen kirkon rakenteissa on paljon vanhan kirkon hirsiä. Myös vanhan kirkon sisustusta on nykyisessä kirkossa.
Kellotapuli on kirkkoa vanhempi, vuodelta 1813. Se on Mikael Piimäsen rakentama, mutta sen ulkoasua on muokattu paljon, samoin sisärakenteita. Tapulin kello on tilattu kellonvalaja Grönvaldilta Tukholmasta vuonna 1823. Kirkonkellon hankinnasta jäi rahaa jäljelle, ja niillä ostettiin kirkkoon empiretyylinen kaappikello vuonna 1826.
Alttaritaulu vuodelta 1920 on jäljennös Heinrich Hofmannin teoksesta Kristus Getsemanessa, sen on maalannut Vihtori Ylinen. Urut on uusittu vuonna 2011; ne on rakentanut Urkurakentamo Veikko Virtanen. Urkufasadi sinkkipilleineen on kirkon ensimmäisistä uruista, jotka rakensi Kangasalan urkutehtaan Bror Axel Thulé.
thumb|250px|left|Paattisten [[lainamakasiinit kirkon luona. Taaemmassa makasiinissa toimii Paattisten kotiseutumuseo.]] thumb|275 px|Paattisten kirkko, sankarihaudat  1939–1944 Isänmaan puolesta.
Kirkon esineistöä
Kirkon kolme kristallikruunua on saatu lahjoituksina. Vanhimman, empiretyylisen kruunun, paikallinen nuoriso osti Turusta vuonna 1840. Tieyhteydet olivat huonot, niinpä raskas kruunu kannettiin perille korennolla. Italialaistyylinen kruunu on 1800-luvun lopulta ja böömiläistyylinen kristallikruunu on lahjoitettu vuonna 1911. Kolme messinkistä kynttiläkruunua on hankittu alun perin vanhaan kirkkoon; vanhin kruunu on vuodelta 1723 ja kaksi muuta, keskenään identtistä kruunua, vuodelta 1730. Jälkimmäiset on ostettu Tukholmasta 87 kuparitaalarin kappalehintaan.
Naisten parvellä riippuvan votiivilaivan on veistänyt seurakunnan lukkari vuonna 1744.
Kirkossa on näytteillä myös morsiuskruunu vuodelta 1943. Se on Paattisten kirkossa vihittävien morsianten lainattavissa.
Kirkon sankarihautausmaan muistomerkin on suunnitellut Wolde Kuurna ja se on paljastettu vuonna 1950. Toisen tiedon mukaan muistomerkin suunnittelija on Vilho Aalto.
Dragon Ball Xenoverse
Dragon Ball Xenoverse (tunnetaan myös lyhenteellä Dragon Ball XV) on Dimpsin kehittämä ja Bandai Namco Gamesin julkaisema taistelu-/ roolipeli, joka perustuu Akira Toriyaman Dragon Ball -sarjaan. Peli julkaistiin helmikuussa 2015 PlayStation 3, PlayStation 4, Xbox 360, Xbox One -konsoleille ja Microsoft Windows -alustoille. Peli on ensimmäinen Dragon Ball -videopeli, joka on julkaistu kahdeksannen sukupolven konsoleille ja samalla myös viimeinen Dragon Ball -peli seitsemännen sukupolven konsoleille.
Pelille on julkaistu jatko-osa Dragon Ball Xenoverse 2.
Barbareskivaltiot
Barbareskivaltiot tulivat kuuluisiksi merirosvouksesta, jonka vuoksi useimpien Euroopan valtioiden oli turvatakseen laivansa maksettava niille veroa. Ranskan vallattua Algerian 1830 loppui merirosvous, viimeksi Marokossa.
Barbareskivaltioiden harjoittama tuottoisa merirosvous alkoi 1400-luvulla. Nimitys lienee sekoitus alueella asuneen berberiheimon nimestä ja sanasta barbaari. Merirosvoilu alkoi Espanjasta karkotettujen maurien ryhtyessä häiritsemään voittajiensa meriyhteyksiä. Samalla barbareskivaltiot kävivät Turkin herruuden alaisina pyhää sotaa islamin puolesta kristittyjä vastaan. Merirosvojen toiminta oli voimakkaimmillaan 1600-luvulla, jolloin he muodostivat alituisen uhan Välimeren satamakaupungeille ulottaen ryöstöretkensä aina Irlantiin ja jopa Islantiin saakka. Gibraltarin itäpuolelle uskaltautuneet eurooppalaiset kauppa-alukset menettivät lastinsa merirosvolaivastoille, ja vangitut merimiehet myytiin orjiksi tai vapautettiin korkeita lunnaita vastaan.
Kauppavaihto Välimeren maiden kanssa järjestettiin siten, että useimmat Euroopan valtiot suorittivat barbareskivaltioille vuosittain tietyn maksun saadakseen oikeuden vapaaseen purjehdukseen. Useista merirosvoja vastaan lähetetyistä rangaistusretkikunnista huolimatta kaappaustoiminta jatkui 1800-luvulle saakka. Vasta amerikkalainen kommodori Decatur sekä lordi Exmouthin johtama brittiläis-hollantilainen laivasto saivat barbareskivaltiot 1815–16 luopumaan elinkeinostaan. Ranskan suorittama Algerian valloitus 1830 merkitsi merirosvojen toiminnan loppumista kokonaan. Marokko vaati vuosittaisia maksujaan edelleenkin, kunnes Tanska ja Ruotsi viimeisinä maina lopettivat maksunsa vuonna 1845.
Tyron Woodley
Tyron Lakent Woodley (s. 17. huhtikuuta 1982 Ferguson, Missouri) on yhdysvaltalainen vapaaottelija ja entinen painija. Hän on UFC:n entinen välisarjan mestari vuosien 2016–2019 aikana. Woodley on aikaisemmin otellut kerran Strikeforcen välisarjan tilapäisestä mestaruudesta 2012, mutta hävisi kamppailun Nate Marquardtia vastaan.
Strikeforce (2009–2012)
Woodley päätyi ottelemaan Strikeforceen kahden ammattilaisottelun jälkeen. Hänen ensimmäinen vastustaja oli Sal Woods 6. kesäkuuta 2009, jonka Woodley voitti ensimmäisessä erässä D'Arce kuristuksella. Hän otteli samana vuonna vielä kahdesti. Zach Lightin Woodley voitti käsilukolla ja Rudy Bearsin käsitriangeli kuristuksella. Bearsia vastaan Woodley oli urallaan ensimmäistä kertaa vapaaottelun pääottelussa.
Woodley jatkoi voittoputkeaan Strikeforcessa myös 2010. Toukokuussa hän kohtasi Nathan Coyn, jonka Woodley voitti hajaäänin. Lokakuussa Woodley voitti André Galvãon teknisellä tyrmäyksellä ensimmäisessä erässä.
Laura Rizzotto
Laura de Caravalho Rizzotto (s. 18. heinäkuuta 1994 Rio de Janeiro, Brasilia) on latvialais-brasilialainen laulaja, lauluntekijä, pianisti ja kitaristi. Hän julkaisi ensimmäisen studioalbuminsa nimeltä Made in Rio vuonna 2011 Universal Music Brazilin kautta. Albumi sisältää myös kappaleen "Friend in Me". Vuonna 2014 hän julkaisi omakustanteena toisen studioalbuminsa nimeltä Reason to Stay ja vuonna 2017 EP-levyn nimeltä Ruby.
Tyron Woodley
Strikeforce (2009–2012)
Woodley otteli vuonna 2011 toistamiseen kaksi ottelua. Tammikuussa hän otteli Tarec Saffiedinea vastaan, joka oli samalla Strikeforce Challengers: Woodley vs. Saffiedine -tapahtuman pääottelu. Woodley voitti kamppailun tuomariäänin. Woodley voitti myös toisen kamppailunsa heinäkuussa Paul Daleyta vastaan myös tuomariäänin.
Laura Rizzotto
Rizzotto edusti Latviaa vuoden 2018 Eurovision laulukilpailussa kappaleella "Funny Girl".
Tyron Woodley
Välisarjan mestaruudesta (2012)
Woodley sai tilaisuuden otella välisarjan mestaruudesta heinäkuussa 2012. Sitä ennen hän oli voittanut Jordan Meinin hajaäänin Strikeforce: Rockhold vs. Jardine -tapahtumassa, jonka myötä Woodley oli voittanut urallaan kymmenen ammattilaisottelua peräkkäin ilman tappioita. Hän otteli Nate Marquardtia vastaan Strikeforcen avoimesta välisarjan mestaruudesta, sen jälkeen kun Nick Diaz luovutti mestaruutensa allekirjoitettuaan sopimuksen UFC:n kanssa. Woodley hävisi mestaruuden neljännessä erässä tyrmäyksellä Marquardtin kyynärpää lyönneistä.
UFC (2013–2021)
Woodley allekirjoitti moniotteluisen sopimuksen UFC:n kanssa, joka osti Strikeforcen omistukseensa ja lakkautti sen tammikuussa 2013. Woodley otteli ensimmäisen ottelunsa UFC:ssä 2. helmikuuta 2013 Jay Hieronia vastaan. Hän voitti kamppailun tyrmäyksellä 36 sekunnissa. Kesäkuussa 2013 Woodley otteli Jake Shieldsia vastaan, jolle hän hävisi hajaäänin. Woodley otteli vielä kolmannen ottelunsa samana vuonna Josh Koscheckia vastaan, jonka hän voitti tyrmäyksellä ensimmäisen erän lopussa. Voitto palkittiin Illan tyrmäys bonuksella.
Tammikuussa 2015 Woodley kohtasi Kelvin Gastelumin, joka punnituksen aikana painoi yli sallitun painorajan ja ottelu käytiin 180 paunan välipainosarjassa. UFC 183 -tapahtumassa käyty kamppailu päättyi Woodleyn voittoon hajaäänin (28–29, 29–28, 30–27).
Välisarjan mestaruus (2016–2019)
30. heinäkuuta 2016 Woodley otteli välisarjan mestaruudesta hallitsevaa mestaria Robbie Lawleria vastaan. UFC 201 -tapahtumassa käyty kamppailu päättyi ensimmäisessä erässä Woodleyn tyrmäysvoittoon. Hän ansaitsi voitostaan myös Illan suoritus bonuksen.
Woodley puolusti ensimmäisen kerran mestaruuttaan UFC 205 -tapahtumassa 16. marraskuuta 2016 Stephen Thompsonia vastaan. Kamppailu päättyi tasapeliin tuomariäänin (47-47, 47-47, 48-47). Ottelu palkittiin Illan kamppailu bonuksella.
Tasapelin myötä Woodley kohtasi Thompsonin uudelleen UFC 209 -tapahtumassa 4. maaliskuuta 2017. Tällä kertaa Woodley voitti tuomariäänin (48-47, 47-47, 48-47).
Woodley puolusti kolmannen kerran mestaruuttaan Demian Maiaa vastaan, joka oli voittanu ennen ottelua seitsemän ottelua peräkkäin. Ottelu käytiin UFC 214 -tapahtumassa 29. heinäkuuta 2017, jossa Woodley voitti kamppailun tuomariäänin (50-45, 49-46, 49-46). Woodley pysäytti ottelun aikana yhteensä 24 Maian alasvientiyritystä.
Seuraavan kerran Woodley puolusti mestaruuttaan neljännen kerran 8. syyskuuta 2018 UFC 228 -tapahtumassa, jolloin hän kohtasi Darren Tillin. Hän oli sitä ennen voittanut kaikki kuusi otteluaan, joista viimeisin Stephen Thompsonia vastaan. Woodley onnistui puolustamaan mestaruuttaan saatuaan Tillin D'Arce kuristukseen toisen erän lopussa. Samalla Woodley palkittiin illan suoritus bonuksella ja pidensi tappiotonta putkeaan seitsemään otteluun.
Woodley puolusti mestaruuttaan viidennen kerran 2. maaliskuuta 2019 UFC:ssä voittamatonta Kamaru Usmania vastaan. Ottelu käytiin UFC 235 -tapahtumassa, jossa Woodley menetti mestaruutensa hävittyään kamppailun tuomariäänin (44–50, 44–50, 45–50). Samalla päättyi hänen kolmen vuoden mestaruusaikakausi.
Mestaruuden jälkeen (2020–2021)
Woodley palasi takaisin ottelemaan maaliskuussa 2021 Vicente Luqueta vastaan. Ottelu käytiin UFC 260 -tapahtumassa, jossa Woodley hävisi kamppailun ensimmäisen erän alussa brabokuristuksella. Woodley oli ottelun aikana ongelmissa alusta lähtien, mutta lyhyestä ottelusta huolimatta kaksikon välinen ottelu palkittiin illan kamppailu bonuksella. Tappion jälkeen UFC ilmoitti, ettei Woodley enää ollut halukas jatkamaan sopimustaan.
Laura Rizzotto
Nuoruus ja koulutus
Rizzotton isällä on Latvian ja Brasilian kaksoiskansalaisuus, ja hänen äitinsä on syntynyt Liepājassa ja asunut lapsuutensa Riiassa. Hänen äitinsä on Portugalin brasilialainen. Hänen perheensä muutti Yhdysvaltoihin vuonna 2005 ja jäi asumaan Edinaan Minnesotaan. Rizzotto vietti lapsuutensa sekä Rio de Janeirossa että Yhdysvalloissa. Koulun jälkeen hän meni opiskelemaan Bostonin Berklee College of Music -kouluun. Vuonna 2013 Rizzotto muutti Los Angelesiin ja kävi siellä California Institute of the Arts -koulua, jossa hän suoritti musiikkitutkinnon. Myöhemmin hän muutti New Yorkiin ja suoritti Columbian yliopistolta maisterintutkinnon musiikista.
Moottoripyörätrialin maailmanmestaruuskausi 1984
Trialin maailmanmestaruudesta ajettiin kymmenennen kerran vuonna 1984. Mestaruuden voitti belgialainen Eddy Lejeune. Mestaruus oli Lejeunen kolmas ja viimeinen.
Laura Rizzotto
Ura
Vuonna 2009 Rizzotto aloitti musiikkiuransa ja allekirjoitti sopimuksen seuraavana vuonna Universal Music Brazilin kanssa. Hän julkaisi ensimmäisen studioalbuminsa nimeltä Made in Rio vuonna 2011, jossa oli mukana Eumir Deodato. Vuonna 2012 Rizzotto esiintyi avajaisnumerona Demi Lovaton A Special Night with Demi Lovato -kiertueen Brasilia-konsertin aikana. Vuonna 2014 hän julkaisi itse toisen studioalbuminsa nimeltä Reason to Stay. Vuodesta 2016 vuoteen 2017 hän työskenteli Sony Music Entertainmentin palkkaamana Jennifer Lopezin portugalin kielen opettajana. Vuonna 2017 Rizzotto julkaisi ensimmäisen EP-levynsä nimeltä Ruby. Hänen toinen EP-levynsä Amber julkaistaan vuonna 2018 kunnianosoituksena hänen latvialaisille juurilleen.
Joulukuussa 2017 ilmoitettiin, että Rizzotto osallistuisi vuoden 2018 Supernova -kilpailuun, jossa valittiin Latvian euroviisuedustaja ja -kappale, kappaleella "Funny Girl". Hän eteni televisioituun kilpailuun sen jälkeen kun hän pääsi läpi online-äänestyksestä ja koe-esiintymisestä. Rizzotto kilpaili kolmannessa semifinaalissa 17. helmikuuta, ja hänestä tuli toinen kahdesta kilpailijasta, jotka etenivät 24. helmikuuta pidettyyn finaaliin. 24. helmikuuta hänet valittiin kilpailun voittajaksi.
Tyron Woodley
Nyrkkeily
Woodley solmi nyrkkeilyottelusopimuksen internetvideoiden tekijää Jake Paulia vastaan, sen jälkeen kun Paul oli voittanut hänen seurakaverinsa Ben Askrenin. Toukokuussa 2021 ilmoitettiin ottelun käytävän 28. elokuuta 2021. Ottelu käytiin lopulta 30. elokuuta 2021 Ohiossa, jolloin Woodley hävisi ottelun hajaäänin (75-77, 77-75, 74-78). Hän onnistui ottelun neljännessä erässä horjuttamaan Paulia, joka kaatui Woodleyn lyönnistä nojaamaan köysiin. Paul onnistui tokenemaan ja selvisi erän.
Woodley yritti ottelun jälkeen saada uusintaottelua Paulia vastaan, mutta hänen vastustaja sen sijaan oli määrä otella Tommy Furya vastaan joulukuussa 2021. Fury kuitenkin ilmoitti jättävänsä ottelun väliin loukkaantumisen vuoksi, jonka myötä Woodley sai tilaisuuden otella uusintaottelun. Hän hävisi 8-eräisen ottelun kuudennessa erässä tyrmäyksellä.
Paini
USA Wrestling
National Collegiate Athletic Association
Vapaaottelu
UFC
Alttoviulukonsertto (Bartók)
Alttoviulukonsertto (BB128) on Béla Bartókin heinä–elokuussa 1945 aloittama konsertto alttoviululle. Se kuului leukemiaa sairastaneen säveltäjän viimeisiin teoksiin ja jäi kesken hänen kuollessaan. Teoksen ovat säveltäneet loppuun eri säveltäjät, kuten Tibor Serly. Teoksen tilasi William Primrose, joka toimi solistina Antal Dorátin johtamassa konserton kantaesityksessä 2. joulukuuta 1949 Minneapolisissa.
Jorma Tiainen
Tiainen oli kiinnostunut historian popularisoinnista, ja hän toimi pitkään Atena Kustannuksen ja Gummeruksen päätöselimissä sekä historia-alan kirjojen esilukijana. 1980-luvulla Tiainen oli mukana useissa Gummeruksen tietoteoshankkeissa, esimerkiksi yksiosaisen Tietojätti-tietosanakirjan päätoimittajana. 1970-luvulla Jorma Tiainen toimi kulttuuritapahtuma Jyväskylän Kesän puheenjohtajana. Tiaisen puoliso oli toimittaja, myöhempi kansanedustaja Eila Tiainen.
Asetyyliasetoni
Asetyyliasetoni eli 2,4-pentaanidioni (C5H8O2) on diketoneihin kuuluva orgaaninen yhdiste. Yhdistettä käytetään orgaanisen kemian synteeseissä ja komplekseja metallien kanssa muodostavana kelatoivana yhdisteenä.
Ominaisuudet
thumb|250px|left|Asetyyliasetonin [[tautomeria|tautomeriset muodot]] Asetyyliasetoni on väritöntä nestettä. Yhdiste liukenee veteen ja sekoittuu täydellisesti orgaanisten liuottimien kanssa. Asetyyliasetonilla esiintyy keto-enolitautomeriaa. Tautomerian tasapainotila riippuu aineen olomuodossa ja liuoksena liuottimesta. Esimerkiksi nestemäisenä 20 °C:ssa 82 % prosenttia yhdisteestä on enolimuodossa ja 18 % diketonina.
Valmistus ja käyttö
Asetyyliasetonin synteesiin on useita vaihtoehtoja. Teollisuudessa useimmiten käytetty tapa on isopropenyyliasetaatin isomeroiminen kuumentamalla molybdeenikatalyytin läsnä ollessa 500–600 °C:n lämpötilaan. Tuote puhdistetaan jakotislauksella. Muita tapoja valmistaa yhdistettä ovat asetonin ja etyyliasetaatin välinen Claisen-kondensaatio, etyyliasetoasetaatin ja keteenin välinen reaktio tai asetonista ja etikkahappoanhydridistä magnesiumin suolojen tai booritrifluoridin toimiessa katalyyttinä.
Asetyyliasetoni on kaksihampainen ligandi ja emästen länäollessa se muodostaa monien metalli-ionien kanssa asetyyliasetonaattikelaatteja. Nämä kelaatit liukenevat veden lisäksi myös veden kanssa sekoittumattomiin liuottimiin eli asetyyliasetonia voidaan käyttää metallien erottamiseen vedestä. Metallien asetyyliasetonaattikompleksit ovat myös hyödyllisiä katalyyttejä useissa orgaanisen kemian prosesseissa.
Jack Latvala
Jack Latvala (s. 3. marraskuuta 1951) on yhdysvaltalainen republikaanipoliitikko. Hän oli senaattori Floridan osavaltion senaatissa missä edustai Pinellasin piirikuntaa. Hän oli ehdokkaana vuoden 2018 kuvernöörivaaleihin.
Latvalan ura päättyi marraskuussa 2017 skandaaliin. Kuusi naista syytti häntä ahdistelusta.
Viherviidakkokana
Viherviidakkokana (Gallus varius) on aasialainen kanalintu.
Levinneisyys
Viherviidakkokanaa tavataan luonnonvaraisena Indonesiaan kuuluvilla saarilla Jaava, Bali, Lombok, Flores ja Rinca ja istutettuna Kookossaarilla. Laji on sopivissa elinympäristöissä koko levinneisyysalueellaan paikallisesti yleinen. Viherviidakkokana onkin luokiteltu elinvoimaiseksi.
Neulaerakkokolibri
Neulaerakkokolibri (Phaethornis philippii) on eteläamerikkalainen kiitäjälintu. Sen esiintymisalue käsittää itäisen Perun, Bolivian pohjoisosan ja Brasilian länsiosan. Jules Bourcier kuvaili lajin holotyypin Boliviasta vuonna 1847.
Luettelo Crash Bandicoot -pelisarjan hahmoista
Tämä on luettelo Crash Bandicoot -peleissä esiintyvistä hahmoista.
Crash Bandicoot
Crash Bandicoot on pelisarjan päähenkilö. Crash on sinisiin housuihin sonnustautunut oranssi pussimäyrä, joka kävelee kahdella jalalla. Tohtori Neo Cortex loi hänet johtamaan luomaansa mutanttiarmeijaa. Crash kuitenkin pakeni ja päätti estää Cortexin suunnitelmat maailmanvalloittamisesta.
Coco Bandicoot
Coco Bandicoot on Crashin pikkusisko, joka yleensä toimii Crashin porukan mekaniikkanerona. Coco esiintyi ensimmäisen kerran pelissä Crash Bandicoot 2: Cortex Strikes Back.
Aku Aku
Aku Aku on Crashin porukan jäseniä suojeleva muinainen poppamies, joka liikkuu ja puhuu ilmassa leijuvan naamion kautta muille hahmoille.
Crunch Bandicoot
Crunch Bandicoot on tohtori Neo Cortexin luoma uusi versio Crashista, jonka tämä loi tuhoamaan Crashin. Hän kuitenkin liittyi Crashin porukkaan, kun tajusi, että Uka Uka ja Cortex kontrolloivat häntä. Hän on Crashin porukasta fyysisesti vahvin, suurin piirtein yhtä vahva kuin Tiny tai Koala Kong.
Tawna
Tawna on Crashin suuri rakkaus ensimmäisestä Crash Bandicoot -pelistä, jossa Crashin oli pelastettava hänet Cortexin linnasta. Myöhemmin Tawna kuitenkin jätti hänet, mutta Tawnan kuvan voi silti nähdä Crash Twinsanityssä ”Slip Slide Icecapages” -tasolla Moulin Cortexin luona sekä Crash: Mind over Mutantissa Crashin kodissa. Tawna on myös pelattavana hahmona party-pelissä Crash Boom Bang!:issä sekä ajopelissä Crash Team Racing Nitro-Fueled.
Uuteen jatkumoon sijoittuvassa pelissä Crash Bandicoot 4: It’s About Time, esiintyy vaihtoehtoisesta ulottuvuudesta tullut erilainen versio Tawnasta, joka on oman ulottuvuutensa sankari Crashin sijasta. Hänellä on faux hawk -tyyliset ja osittain sinisiksi värjätyt hiukset sekä lyhythihainen nahkatakki. Kyseinen versio Tawnasta on myös yksi vaihtoehtoisten näkökulmien tasojen pelattavista hahmoista ja hän käyttää apunaan mekaanisella koukulla varustettua tarttumaköyttä.
Uka Uka
Uka Uka on Aku Akun paha kaksoisveli. Hänet nähdään useimmiten tohtori Neo Cortexia johtavana ja neuvovana henkenä, joka puhuu ilmassa leijuvan maskin kautta. Uka Uka ja Aku Aku ovat pelien vastakkaiset voimat, kuten jo heidän nimensä kertovat. N-Trancedissa Uka Uka ei halua enää Cortexin auttavan häntä maailman valtaamisessa, vaan pyytää sen sijaan N. Tropya auttamaan häntä tavoitteessaan. Warpedissa Cortexin avaruusasema putoaa maahan ja tuhoaa Uka Ukan vankilan samalla vapauttaen hänet. Crash saa tietää Uka Ukan olevan Cortexin voimien lähde. Uka auttaa Cortexia viimeisen loppuvastuksen aikana.
Crash Team Racingissa ja Nitro Kartissa Uka Uka suojelee ja antaa neuvoja pelaajalle, jos hän pelaa tarinatilassa Ukan liittolaisilla. Crash Bashissa Uka Uka komentaa oman joukkueensa hahmoja; Cortexia, N.Brioa, Koala Kongia ja Rilla Roota, kun taas toista joukkoa auttaa Aku Aku. Melt Panic -tasossa Uka sulattaa kentän reunoja ja voi esimerkiksi taikoa pelaajan lumipalloksi.
The Wrath of Cortexissa Uka Uka kutsuu Elemental-naamiot, Rok-Kon, Wa-Wan, Py-Ron sekä Lo-Lon, avukseen maailman valloituksessa ja viimeistelemään Cortexin viimeisimmän mutantin nimeltään Crunch. Crunch tajuaa lopulta Ukan ja Cortexin kontrolloivan häntä ja siirtyy Crashin puolelle. Uka Uka on esiintynyt pomovastuksena myös Twinsanityssa ja Crash of the Titansissa.
Tohtori N. Gin
Tohtori N. Gin on Cortexin oikea käsi, joka toimii Cortexin puolen tekniikkanerona. N. Ginin päässä on räjähtämätön ydinohjus, joka savuaa aina, kun hän tuntee vihaa tai ärsyyntyy johonkin. Ensimmäisen kerran N. Gin esiintyy Crash Bandicoot 2: Cortex Strikes Back -pelissä, jossa hän on neljäs pomovastus. Sen jälkeen hänet nähdäänkin lähes jokaisessa Crash Bandicoot -pelissä, yleensä pomovastuksena.
Tohtori Nefarious Tropy
N. Tropy on ajan valtias, jonka esiintyy ensimmäisen kerran Crash Bandicoot 3: Warped -pelissä kolmantena pomovastuksena. Hänet tunnistaa sinisestä ihostaan, jonka hän on saanut liiasta aikamatkailusta ja ääniraudasta, jota hän käyttää aseenaan. Hänet tunnistaa myös pehmeästä brittiaksentista. Vaikka Cortex onkin hänen kollegansa ja johtaja, Tropy pitää itseään parempana johtajana ja sen takia hän onkin myös Cortexin ”kilpailija”. Tropy rakensi Time Twisterin, jolla Cortexin porukka voisi liikkua ajassa eteen- ja taaksepäin ja hakea kaikki kristallit niiden alkuperäisiltä paikoiltaan.
Tohtori Nitrus Brio
Tohtori Nitrus Brio (lyhyesti Brio tai N. Brio) esiintyy peleissä Crash Bandicoot, Crash Bandicoot 2: Cortex Strikes Back, Crash Bash, Crash Twinsanity ja Crash: Mind over Mutant.
Nitrus Brio on hieman pidempi kuin tohtori Neo Cortex ja hänen asukokonaisuuteensa kuuluu usein vihreä takki ja saappaat. Brion laboratoriotakki on pitkä verrattuna Cortexiin, hänellä ei ole suojahansikkaita, toisin kuin Cortexilla. Brion otsa on hyvin korkea, ja hänellä on kaksi metallista pulttia kiinni päässään. Hänen suustaan erottuu myös selvästi suuri etuhammas.
Tohtori Nitrus Brio on asiantuntija kemiassa, fysiikassa ja mutaatiogenetiikassa. Brio oli ensimmäinen tohtori Neo Cortexin kumppani maailmanvalloituksessa, jonka alkuperäisidea oli rakentaa mutatoitujen australialaisten eläinten armeija. Suunnitelmansa mahdollistamiseksi tohtori Neo Cortex oli kehittänyt idean evolvosäteestä, laitteesta joka kiihdyttää eläinten evoluutioita miljoonilla vuosilla. Cortex ei kuitenkaan koskaan onnistunut rakentamaan toimivaa evolvosädettä, mutta Brio onnistui. Tästä syystä Cortex tuli Briolle kateelliseksi ja otti kaiken kunnian Brion työstä. Brioa alkoi vähitellen ärsyttää Cortexin jatkuva pomottelu ja kunnianvieminen hänen keksinnöistään, joten kun Cortex erotti Brion, hän alkoi hautomaan kostoa Cortexille.
Toisessa pelissä (Crash Bandicoot 2: Cortex Strikes Back) Brio auttaa Crashia ja Cocoa tuhoamaan Cortexin avaruusaseman valtavalla lasersäteellä.
Alkuperäinen jatkumo
Juhlapelissä Crash Bash Brio on joutunut liittoutumaan Cortexin kanssa, koska Uka Uka kutsui suurimmat sankarinsa taisteluun.
Pelissä Crash Twinsanity Nitrus on liittoutunut tohtori Nefarious Tropyn ja N. Ginin kanssa, saadakseen haltuunsa varastetut jalokiviaarteet.
Pelissä Crash: Mind over Mutant Brio ja Cortex ovat liittoutuneet ja keksineet NV-laitteen, jolla he valloittavat koko Vamppasaaren ja kontrolloivat lähes kaikkia saaren asukkaita. Brio valmisti lisää NV-laitteita kaatopaikalla ja hänen apureinaan toimivat N. Ginin entiset palvelijat, Tuomioapinat. Crashin ja Aku Akun piti kukistaa N. Brio sekä NV-laitteen vallassa oleva Crunch. Crashin ja Aku Akun lyötyä heidät Brio kertoi, että käyttävät Uka Ukan pahaa mojoa NV-laitteiden voimavarana.
Uusi jatkumo
Crash Bandicoot 4: It’s About Timessa Cortexin ja N. Tropyn palattua toisesta ulottuvuudesta ja rakennettua kvanttirepeämiä avaava generaattori multiversumin valloittamiseksi, Brio pyrki kehittämään uusia kemikaaleja, joilla Cortexin suunnittelmasta uudesta armeijasta tulisi voittamaton. Hän kehitteli näitä kemikaaleja Tranquility Falls -nimisen ulottuvuuden versiossa vuoden 1402 Aasiasta, mutta suunnitteli salaa käyttävänsä niitä Cortexia vastaan. Crash Bandicoot ja Coco Bandicoot kohtaavat hänet taistelussa Brio käyttää räjähtäviä koeputkia ja muuttaa itsensä mutageenillä hirviöksi niin kuin ensimmäisessä Crash Bandicoot -pelissä, mutta tällä kertaa Brion voittaminen vaatii kvanttinaamioihin kuuluvan Akanon apua. Hävittyään Brio muuttuu viimeisen mutageenikoeputkensa vaikutuksesta lentoliskoksi, mutta munittuaan vahingossa munan, hän pakenee tapahtunutta häpeillen paikalta. Crash ottaa tämän munan mukaansa ja vie sen jopa mukanaan takaisin N. Sanity -saarelle. Pelin epilogissa Ripper Roo oli pyydystänyt Brion osaksi omituisten olentojen kabinettiaan.
Brion voittaminen kyseisessä pelissä avaa myös pelattavaksi ”N. Verted” -tilan, jossa tasoja voi suorittaa peilikuvaksi sekä grafiikaltaan, nopeudeltaan ja äänitehosteiltaan muuttuneessa tilassa. Pelin tarinan selitys tälle on, että Brio levitti ulottuvuuksiin N. Verted -jalokiviä ja bumpa-marjoja korvaamaan niissä tavalliset jalokivet sekä wumpa-hedelmät.
Niebelungen laulu
Niebelungen laulu (Die Nibelungen) on Fritz Langin ohjaama kaksiosainen mykkä fantasiaelokuva. Se valmistui vuonna 1924. Elokuvan ensimmäisen osan nimi on Siegfried ja toisen osan Kriemhildin raivo.
Luettelo Crash Bandicoot -pelisarjan hahmoista
Dingodile
Dingodile esiintyi ensimmäisen kerran videopelissä Crash Bandicoot 3: Warpedin kakkospomona. Hän on hybridimutanttihahmo, jolla on sekä dingon että krokotiilin piirteitä. Dingodile käyttää aseenaan liekinheitintä. Hän käyttää melkein kainaloihin ylettyviä pitkiä housuja. Vapaa-aikanaan Dingodile pelaa krokettia ja lukee William Shakespearen teoksia. Dingodile puhuu australialaisella aksentilla. Crash Twinsanityssä Dingodilen ulkonäkö vaihtui. Samaisessa pelissä hänestä oli tullut aikaisempaa aggressiivisempi. Vaikka Dingodile saattaa näyttää tavalliselta kätyriltä, hän on yksi älykkäimmistä Neo Cortexin mutanteista.
Niebelungen laulu
Elokuva perustuu keskiaikaiseen sankarieepokseen Nibelungein laulu, josta Lang ja hänen vaimonsa Thea von Harbou tekivät elokuvakäsikirjoituksen. Elokuvan pääosissa ovat Paul Richter (Siegfried), Margarete Schön (Kriemhild), Hanna Ralph (Brunhild), Theodor Loos (kuningas Gunther), Hans Adalbert Schlettow (Hagen Tronje) ja Rudolf Klein-Rogge (kuningas Etzel).
Luettelo Crash Bandicoot -pelisarjan hahmoista
Alkuperäinen jatkumo
Crash Bashissa Dingo oli hyvien puolella Aku Akun valittua hänet joukkueeseensa. Dingodilella on Crash Bashissa samat taidot kuin Rilla Roolla. Vuonna 2001 julkaistussa pelissä Crash Bandicoot: The Wrath of Cortexissa Dingodile oli parissa kentässä esteenä sekä ampumassa liekinheittimellään. Dingodile on ensimmäinen pomovastus Crash Bandicoot: XS:ssä, mutta tällä kertaa Crash kohtaa hänet veden alla. Crash Nitro Kartissa Dingodilen saa pelattavaksi hahmoksi voittamalla yhden punaisen jalokiven. Dingodilen päässä oli karhupumppu, merkkinä siitä että N. Trance oli aivopessyt hänet. Dingodile esiintyy myöhemmin Crash of the Titansissa Nintendo DS -versiossa pomovastuksena.
Uusi jatkumo
Crash Bandicoot 4: It’s About Timessa Dingodile on yksi pelin pelattavista hahmoista ja on vaihtanut liekinheittimensä imutykkiin. Hän oli eronnut Cortexin palveluksesta ja perustanut oman Mosquito Marsh -nimiselle suolle ravintolan nimeltä Dingo’s Diner. Terveysviranomaiset kuitenkin varoittivat jatkuvasti, että ravintolan hygieniataso oli huono ja ruokien syöminen aiheuttaisi monenlaisia oireita, merkittävimpänä oksennustaudin. Ravintolan ruokiin kuuluikin mm. yliajetuista eläimistä tehtyä piiraakkaa, etanoista ja tuhatjalkaisista tehtyä gumboa, sekä lepakoista tehtyjä tacoja. Eräänä päivänä Dingodilen kilpailijan, Papa Batfieldin, kätyrit räjäyttävät Dingo’s Dinerin ja Cortexin ja N. Tropyn toimien seurauksena auenneet kvanttirepeämät imevät Dingodilen sisäänsä. Dingodile tapaa lopulta vaihtoehtoisesta ulottuvuudesta tulevan Tawnan sekä myöhemmin myös Crashin, Cocon ja Cortexin, jotka yrittivät pysäyttää Cortexia vastaan kääntyneen N. Tropyn. N. Tropyn häviön jälkeen Cortex pettää muut ja Dingodile ja Tawna auttavat Crashia ja Cocoa pääsemään hänen peräänsä. Cortexin häviön jälkeen Dingodile avaa ravintolansa uudelleen, mutta saa yhä niskoilleen terveysviranomaisten varoituksia.
Niebelungen laulu
1. osa Siegfried
thumb|left|Siegfried ja kääpiö elokuvan ensimmäisessä osassa. Nuori sankari, kuningas Siegmundin poika Siegfried oppii seppä Mimeltä asesepän taidot. Mimen pajassa hän takoo itselleen lujan ja terävän miekan. Ennen paluumatkaa kotiin Siegfried kuulee tarinan Reinillä sijaitsevasta Wormsista ja mahtavasta burgundien kuningaskunnasta sekä ihanasta prinsessa Kriemhildistä. Siegfried tahtoo nähdä prinsessan ja vaatii tietää tien Wormsiin.
Luettelo Crash Bandicoot -pelisarjan hahmoista
Tiny Tiger
Tiny Tiger on vahva mutatoitu tasmaniantiikeri, joka on ollut päävastuksena useissa sarjan peleissä. Tiny oli Cortexin ensimmäisiä luomuksia. Ensimmäisen kerran hän esiintyi sarjan toisessa osassa, pelissä Crash Bandicoot 2: Cortex Strikes Back ja oli kolmas pomovastus.
Priorbank
Priorbank on Valko-Venäjän kymmenen suurimman pankin joukkoon lukeutuva, yksityisesti omistettu yleispankkitoimintaan keskittyvä pankki. Pankki on perustettu vuonna 1989 ja se on nykyään osa Itävallan suurinta, myös Itä-Euroopassa aktiivisesti toimivaa toimivaa Raiffeisen-pankkikonsernia. Priorbankin kotipaikka on Minsk. Vuoden 2013 alussa pankilla oli yhteensä 98 pankkikonttoria tai muuta myyntipistettä. Yhtiön henkilökuntaan kuului 2 190 ihmistä.